《次前人韵以寄》
宋代·陈著

流俗谁能问故知，殷勤书信驿同驱。
古心地老天荒日，閒意风来月往时。
交一臂閒机尚失，隔千里外会难期。
从今要识相思瘦，认取青山槁木枝。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。